Herwandi

Herwandi adolah saurang guru gadang Arkeologi dari Universitas Andalas (Unand) nan alah duo kali manjabaik manjadi dekan Fakultas Ilmu Budayo Herwandi lahia di Batusangka, 13 September 1962. Namo bininyo Gusti Mulia dan dari panikahan samo Gusti Mulia, nyo punyo duo urang anak yaitu Suto Guswanda dan Aurora Alifa.

## Riwayaiak Sakolah
Herwandi tamaik SD tahun 1975 di SDN 03 Balimbing, Batusangka. Lalu manamaikan SMP tahun 1979 di SMPN 02 di Batusangka dan manamaikan SMA tahun 1979. Herwandi masuak Unand jurusan Sejarah tahun 1987, maambiak gala Magister di Universitas Indonesia (UI) dan tamaik tahun 1994 lalu manjadi Doktor tahun 2002 di UI dengan jurusan nan samo waktunyo S2 di UI.

## Riwayaik Karajo
Tahun 1987 hinggo 1989 Herwandi dahulunyo hanyo asisten dosen di Fakultas Sastra Unand lalu di tahun sagitu inyo juo menjadi dosen di STKIP Muhammadiyah Padang Panjang namun sajak 1989 hinggo kini nyo alah manjadi dosen tetap di Unand. Herwandi pernah menjadi Dosen Lua Biaso jurusan Arkeologi Islam Fakultas Adab IAIN Imam Bonjol Padang dan manjadi Dosen Lua Biaso di Sejarah Kebudayaan Indonesia di Sekolah Tinggi Bahaso Asiang (STBA-ABA) dari tahun 1995-1998. Hinggo kini nyo masih manjadi dosen di Unand dan manjadi dosen S2 di IAIN jurusan Arkeologi Islam.

## Jabatan nan Parnah Dipacik
Herwandi sempat manjadi Sekretaris Jurusan Sajarah tahun 1995 hinggo 1997. Salanjuiknyo panah pulo manjabat sabagai Direktur Pusek Kajidan Sajarah Sosial dan Budayo di Unand tahun 2002 sakaligus Kapalo Pusek Studi Humaniora, Unand tahun 2003. Herwandi panah samantaro waktu indak barado di kampus malainkan dikantua dinas pariwisata sabagai Kapalo Dinas Pariwisata Kota Sawahlunto, Sumatera Barat tahun 2005 hinggo 2006. Lalu baliak ka kampus dan jadi Pambantu Dekan I Fakultas Sastra, Unand 2007 hinggo 2009. Lalu manjadi Dekan Fakultas Sastra tahun 2009 hinggo kini.

## Paten
Herwandi diakui marupoan akademisi yang rajin mamatenkan hasil temuannyo. Hal iko diakui samo Zaiyardam Zubir dalam tulisan yang mangenang wafatnyo Mestika Zed. Zubir manyabuik bahwa Herwandi samo Mestika salah duo anak Minang santiang yang rajin manghasilkan karya-karya dan paten. Ado labiah 40 paten Herwandi yang diakui nasional dan internasional baiak dalam ilmu sajarah, arkeologi dan budayo.

## Panghargoan, Piagam, Satifikek Nan Diparoleh
Herwandi banyak pulo maraih panghargoan diantaronyo:

# Surek tando panghargoan pamanang III Nasional Lomba Karyo Inovatif Nasonal (LKIP) Dikti, pado 1 April 1986
# Piagam panghargoan sabagai panitia Internasional Seminari on Impacts of Developments" dan Rektor Unand Padang pado 9 Juni 1988
# Ikuik sarato dalam Intensive Course on English Proficiency for Teaching Staff held at the Language Laboratory dari tanggal 20 Februari hinggo 15 April di tahun 1989 lalu dilanjuik an pado 3 Juli hinggo 26 Agustus di tahun nan samo
# Satifikek ikuik kursus "Historiography, Historical Methods and American Studies" nan dibimbiang samo Prof Kenton dari Univ. Texas 21 Januari hinggo 25 Janjuari 1991
# Piagam panghargoan dalam saminar "Sumpah  Satie Bukik Marapalam dan Parpaduan Adaik jo Agamo di Minangkabau" pado 31 Juli 1991
# Satifikek mangikuti "Matrikulasi Metode Arkeologi jo Teori Eskavasi Arkeologi" jo Program Studi Arkeologi, Pascasarjana UI di Jakarta pado 24 Agustus 1994
# Satifikek alah sato "Lokakarya jo Rekonstruksi Mato Kuliah cia/am Pogram Applied Approach (AKTA V) di Unand dari 31 Oktober hinggo 19 November 1994
# Satifikek Seminar Lokakarya Bimbingan jo Panyuluahan di Unand, 8 Desember 1994
# Piagam Panghargoan dalam Saminar Hasil-Hasil Penelitian OPF- Unand 1994/1995
# Satifikek sabagai Pamakalah dalam Saminar "Identitas Budayo Malayu dalam Perspektif Humaniora dari tangga 4 hinggo 5 AGustus 1997
# Piagam panghargoan Seminar dalam Rangko Revisi UU No 5 Th 1995 manganai Cagar Budayo, 26 September 2001
# Mangikuti Pnedidikan jo Palatihan "Pangembangan Kapariwisataan bidang Pamasaran Pariwisato, 18 Juli hinggo 25 Juli 2005
# Satifikek Trainer (ToT) Metodologi Penelitian nan disalanggarokan DP2M-Ditjen Dikti, Depdiknas, Jakarta, 2009
# Mandorong publikasi fiksi Minangkabau dalam bantuak cerpen di Dies Natalis Fakultas Ilmu Budayo (FIB) Unand, Desember 2022
# Mangadoan International Confererence on Humanities, Arts and Social Sciences nan partamo November 2022

## Heboh Pelecehan Dosen FIB di Maso Dekan Herwandi
Di tahun 2022, FIB heboh dek ado dosen nan malakukan pelecehan di kampus. Herwandi sabagai Dekan didasak untuak mambongka palaku maksiek di kampus, apolagi palaku adolah dosen nan bagala Doktor, Herwandi maminta babagai pihak untuak tanang salagi kasus iko masih didalami oleh pihak kampus. Pelaku KC kini alah dinonaktifkan dan Herwandi mandorong upayo penegakan hukum di lingkungan akademik.

Herwandi juo maluruihan baa kok saolah-olah pihak kampus takasan diam, Herwndi badalih agar proses hukum bisa bajalan lancar sahinggo bisa mampacapek proses investigasi satalahnyo. Herwandi juo manyabuik bahwo sikap nan diambiak pihak kampus baupayo malindungi para korban sahinggo Herwandi maminta kasabaran sahinggo proses hukum bisa mambuka salueh-luehnyo hal nan manggamparkan iko.

## Buku nan Alah Ditabik an
1.  Herwandi.  “Boengong  – Boengong  Kulimah:  Tasawuf  Islam  Maso Karajoan  Aceh  Darussalam”,  dalam  buku  Manassa  Sumatera  Baraik. Panalitian Naskah Nusantara dari Suduik Pandang Kabudayoan Nusantara Kumpuaan  Makalah  Simposium  Internasional  Masyarakaik  Panaskahan Nusantara ( Manassa ) V, Padang 2001.

2.Herwandi. Bungong Kalimah: Kaligrafi Islam Dalam Baluikan Taswuf Aceh (Abad ke-16 – 18 M) Padang: Unand Press. 2003;

3. Herwandi, Zaiyardam Zubir, Restu Pramona, Riza Mutia. Rakena Mandeh Rubiah Panaruih Kagadangan Bundo Kanduang Dalam Penggerogotan Tradisi. Padang: PSH Unand. 2004, ;9

4.Herwandi  (edt.).  Mambangkik  Batang  Tarandam:  Kumpuaan  Makalah Seminar Internasional Kebudayaan Minangkabau. Padang: Panitia Seminar Internasional Kebudayaan Minangkabau 2004.

5.Herwandi dan Zaiyardam Zubir (edts). Menggugek  Minangkabau.  Padang: Unand Press. 2005.; ISBN: 979-3364-24-6

6.   Herwandi   (edt).   Kebijakan   Satangah   Hati   jo   Karisauan  Tantang Degredasi Budayo Minangkabau. Padang: PSH. 2007. ISBN:978-979-15786-0-0

7.  Herwandi.  “Refleksi  Akulturasi  pado  bangunan-Bangunan  Ibadah  di Minangkabau”  dalam  Rusydi  Ramli  dan  Ilham.  Pengantar  Arkeologi. Padang: Hikmah. 2006. ISBN: 979-36608-3-x;

8.  “Sawahlunto  dan  Malaka:  Kerjasama  Kota  "Kembar"  dalam  Bidang Pengelolaan  Sumberdaya  Budaya”.  Dalam  buku  Mohammad  Redzuan Othman  dkk.  (edts.) ”Setengah  Abad  Hubungan  Malaysia-Indonesia”. Kualalumpur: Arah Publications. 2009.  Hal. 207-226.
## Rujuakan